**ระเบียบการแข่งขันว่าว**

**งานมหกรรมว่าวไทยจังหวัดยะลา คืนความสุขสู่ประชาชน และการประกวดอาหารพื้นบ้าน สืบสานวิถีไทย**

**ระหว่างวันที่ ๒๑ – ๒๒ กุมภาพันธ์ ๒๕๕๘**

**ณ สนามโรงพิธีช้างเผือก เทศบาลนครยะลา อำเภอเมืองยะลา จังหวัดยะลา**

**------------------------------------------**

**ประเภทว่าวขึ้นสูง**

โครงสร้างต้องเป็นไม้ไผ่ติดด้วยกระดาษเท่านั้น ไม่จำกัดชนิดของว่าว ปีกกว้าง ๑.๒๐ - ๑.๕๐ เมตร ใช้เชือกยาว ๑๕๐ เมตร ไม่ตรงตามคุณสมบัติไม่มีสิทธิ์เข้าแข่งขัน รับสมัครว่าวเข้าร่วมการแข่งขันจำนวน ๓๐๐ ตัว (จัดส่งเป็นทีมๆ ละไม่เกิน ๑๐ ตัวครบกำหนด ๓๐๐ ตัวปิดรับสมัครทันที)

**กติกา**

1. ว่าวทุกตัวต้องลงทะเบียน และมีเครื่องหมายรับรองผ่านการตรวจคุณสมบัติ
2. ทำการแข่งขันแต่ละรอบ ๆ ละ ๕ ตัวต่อหลัก โดยแข่งขันสลับกัน๒ หลัก
3. ว่าวที่ทำองศาสูงสุดเป็นอันดับ ๑ ของแต่ละหลัก จะเข้ารอบต่อไป
4. ว่าวที่ขึ้นสูงสุดมาตรวัดความสูงถือว่าชนะและเข้ารอบต่อไป โดยไม่ต้องรอให้หมดเวลาการแข่งขันในรอบนั้น ๆ
5. เวลาการแข่งขันรอบละ ๓ นาที หากว่าวตกสามารถปล่อยใหม่ได้ในเวลา (บริหารเวลาไม่เกิน ๓ ครั้ง)
6. ว่าวที่ขึ้นสูงสุดแล้ว ถ้าตกลงมาก่อนเวลา ยังถือว่าองศาที่ทำไว้ยังได้อยู่
7. ถึงเวลาแข่งขันว่าวตัวใดมาช้ากว่า ๓ นาที ถือว่าหมดสิทธิ์การแข่งขัน
8. ก่อนการแข่งขันแต่ละรอบกรรมการจะติดเครื่องหมายประจำตัวว่าว ผู้เข้าแข่งขันจะต้องนำว่าวไปวางที่จุดกำหนด ปลายเชือกจะมีเครื่องหมายแล้วนำไปผูกไว้ที่หลักวัดความสูง
9. กรรมการให้สัญญาณปล่อยว่าว และสิ้นสุดการแข่งขัน โดยนกหวีดและโบกธง

* ธงสีเขียวเริ่มการแข่งขัน - ธงสีแดงสิ้นสุดการแข่งขัน

เมื่อปล่อยว่าวแล้ว ห้ามเข้าในบริเวณที่กั้นหลักเป็นอันขาด จนกว่าจะหมดเวลา

1. เมื่อกรรมการให้สัญญาณปล่อยว่าว ผู้บังคับว่าวต้องประคองว่าวให้ขึ้นสู่อากาศ เมื่อว่าวขึ้นแล้วจึงวางเชือกห้ามแตะหรือจับปลายเชือกเป็นอันขาด มิฉะนั้นกรรมการจะถือว่าผิดกติกา ตัดสินให้หมดสิทธิ์ในการแข่งขัน
2. หากว่าวฉีกขาด โดยเฉพาะตัวที่เข้ารอบต้องเอาว่าวตัวนั้นไปตกแต่งห้ามใช้ตัวอื่นหรือเปลี่ยนว่าวเด็ดขาด
3. ให้ผู้เข้าแข่งขันนำเชือกผูกว่าวมาเอง
4. การตัดสินของคณะกรรมการถือเป็นที่สุด

**หมายเหตุ:**

หากฝนตกหรือไม่มีลม สุดวิสัยที่จะทำการแข่งขันได้ จะดำเนินการตัดสินภาคพื้นดิน โดยวิธีการจับสลาก

**ประเภทว่าวสวยงาม**

โครงสร้างต้องทำด้วยไม้ไผ่ ติดด้วยวัสดุอะไรก็ได้ ความกว้างไม่น้อยกว่า ๑ เมตร เชือกยาว ๑๐๐ เมตร

รับสมัครไม่จำกัดจำนวน

**กติกา**

1. ว่าวที่นำเข้าแข่งขันจะต้องประดิษฐ์ขึ้นเอง ไม่ใช้เครื่องจักรในการทำหรือพิมพ์และไม่เคยได้รับรางวัลในการแข่งขันมหกรรมว่าวจังหวัดยะลา
2. ห้ามนำว่าวที่วางขายในท้องตลาดมาเข้าแข่งขัน หากตรวจพบจะถูกตัดสิทธ์จากการแข่งขันทันที
3. การตัดสินภาคพื้นดิน ดูจากความประณีตบรรจงในการทำ การติดกระดาษ ผูกเชือก โครงสร้าง รูปทรง สัดส่วน สีสัน ลวดลาย ความหมายความถูกต้องเหมือนจริง
4. การตัดสินภาคอากาศ แบ่งเป็นรอบ ต้องลอยขึ้นกลางอากาศภายในเวลา ๓ นาที และต้องลอยอยู่กลางอากาศไม่น้อยกว่า ๓ นาที ตัดสินจากการลอยตัว สีสัน สมจริง
5. การตัดสินของคณะกรรมการถือเป็นที่สุดไม่ได้วางขายในท้องตลาด

**หมายเหตุ:**

หากไม่มีลม ให้ผู้แข่งขันนำว่าววิ่งภายในเวลาที่กำหนดเพื่อให้ว่าวลอยตัว (๓นาที)

**ประเภทความคิด**

โครงสร้างต้องทำด้วยไม้ไผ่ ติดด้วยวัสดุอะไรก็ได้ กว้างไม่น้อยกว่า ๑.๐๐ เมตร เชือกยาว ๑๐๐ เมตร

ใช้ความคิดสร้างสรรค์ รับสมัครไม่จำกัดจำนวน

**กติกา**

1. ว่าวที่เข้าแข่งขันต้องประดิษฐ์ขึ้นเอง เน้นงานฝีมือไม่ทำด้วยเครื่องจักร และไม่เคยได้รับรางวัลมหกรรมว่าวไทยจังหวัดยะลา
2. การตัดสินภาคพื้นดิน ดูจากความหมาย ความประณีตของการติดกระดาษ การผูกเชือก
3. การตัดสินภาคอากาศ แบ่งเป็นรอบ ดูจากลอยขึ้นกลางอากาศภายในเวลา ๓ นาที และต้องลอยอยู่กลางอากาศไม่น้อยกว่า ๓ นาที
4. การตัดสินของคณะกรรมการถือเป็นที่สุด

**หมายเหตุ:**

1. หากไม่มีลม ให้ผู้แข่งขันนำว่าววิ่งภายในเวลาที่กำหนด เพื่อให้ว่าวลอยตัว (๓นาที)

**รางวัลการแข่งขัน**

|  |  |
| --- | --- |
| **ประเภทว่าวขึ้นสูง**   * รางวัลชนะเลิศ   โล่รางวัล พร้อมเงินรางวัล ๑๐,๐๐๐ บาท   * รางวัลรองชนะเลิศอันดับ ๑   โล่รางวัล พร้อมเงินรางวัล ๗,๐๐๐ บาท   * รางวัลรองชนะเลิศอันดับ ๒   โล่รางวัล พร้อมเงินรางวัล ๕,๐๐๐ บาท   * รางวัลชมเชย ๒ รางวัลๆ ละ ๓,๐๐๐ บาท | **ประเภทสวยงามและประเภทความคิด**   * รางวัลชนะเลิศ   โล่รางวัล พร้อมเงินรางวัล ๕,๐๐๐ บาท   * รางวัลรองชนะเลิศอันดับ ๑   โล่รางวัล พร้อมเงินรางวัล ๔,๐๐๐ บาท   * รางวัลรองชนะเลิศอันดับ ๒   โล่รางวัล พร้อมเงินรางวัล ๓,๐๐๐ บาท   * รางวัลชมเชย ๒ รางวัล ๆ ละ ๑,๕๐๐ บาท |

**การรับสมัคร**

รับสมัครตั้งแต่บัดนี้จนถึงวันที่ ๑๗ กุมภาพันธ์ ๒๕๕๘ สอบถามรายละเอียดและส่งแบบฟอร์มใบสมัคร

ได้ที่สำนักงานวัฒนธรรมจังหวัดยะลา อาคารส่วนขยาย ศาลากลางจังหวัดยะลา อำเภอเมืองยะลา จังหวัดยะลา หรือโทรสารหมายเลข ๐ ๗๓๒๐ ๓๕๑๑ ในวันเวลาราชการ (สามารถดาวโหลดแบบฟอร์มใบสมัครได้ที่ <http://province.m-culture>.go.th/yala

**ระยะเวลาการแข่งขัน**

**วันที่ ๒๑ กุมภาพันธ์ ๒๕๕๘**

เวลา ๐๘.๐๐ น. - ลงทะเบียนการแข่งขันว่าวทุกประเภท จนถึงเวลา ๑๐.๐๐ น.

เวลา ๑๐.๐๐ น. - เริ่มการแข่งขันว่าวขึ้นสูง/ ว่าวสวยงาม / ว่าวความคิด รอบคัดเลือก

**วันที่ ๒๒กุมภาพันธ์ ๒๕๕๘**

เวลา ๐๘.๐๐ น. -ว่าวทุกประเภทรายงานตัว

เวลา ๐๙.๐๐ น. - แข่งขันว่าวประเภทสวยงามและความคิด รอบชิงชนะเลิศ

เวลา ๑๓.๐๐ น. - แข่งขันว่าวประเภทขึ้นสูงรอบชิงชนะเลิศ

เวลา ๑๖.๐๐ น. - มอบรางวัลผู้ชนะการแช่งชัน

**สถานที่แข่งขัน**

ณ สนามโรงพิธีช้างเผือก เทศบาลนครยะลา อำเภอเมืองยะลา จังหวัดยะลา